Det tog mig lang tid og kostede dyre lærepenge
at forstå det, jeg nu ved om kærlighed, skæbnen og jagten på frelsen.
I løbet af den historie blev jeg tæsket, elsket, vist velvilje og lænket
på tre kontinenter.
Men det hele begyndte med et enkelt valg.
Flygt eller dø.
I skal være tilbage kl. 13, døgenigte.
Ikke først kvart over efter en smøg. Er I med?
11.00 VÆRKSTED VAGTER X 9
Ja, ja. -Jeg ved det godt.
PENTRIDGE FÆNGSEL AUSTRALIEN
Nu kommer han. -Hej, vovse.
Forbandede køter!
Du kommer galt af sted. -Du er dødsens!
Du kan bare vente dig, køter.
Du er dødsens.
De har lukket Barnes ud af iso.
Ja, jeg så ham godt. Jeg troede, han havde en måned tilbage.
Han har indflydelsesrige venner, ikke?
Jeg er ikke klar.
Dale, gider du godt glemme dine flugtplaner?
Fortæl den skide panser det, han vil vide.
Og hvad så? Jeg er ikke en stikkerkøter, Ned.
Men det tror alle de indsatte derude sgu allerede, at du er.
For helvede. Barnes havde nær dræbt dig sidst, ikke?
Tror du ikke, han har tænkt sig at gøre arbejdet færdigt?
Skide være med det. Jeg gør det nu. -Hvad gør du?
Dale! Hvad med mig?
Du må tage mig med.
Dale. Dale!
Klokken er næsten et. Det går ikke med det der.
Dale, vi må se at komme tilbage.
Dale, hør nu efter!
Vi kan nå tilbage inden den næste optælling.
Der er en rundsav nedenunder.
Nej. De opdager, at den er væk. -Eller også gør de ikke.
Men de hører det sgu da. -Vi venter, til arbejdsholdet er tilbage.
Det går ikke. -Det skal nok gå.
De tror ikke, at en indsat er dum nok til at bruge en maskinsav
til at stikke af over muren.
Det har de ret i. Op i røven med det her. Vi må tilbage.
Jeg kan ikke gå tilbage.
Kom nu. -I fire.
Vi må se at komme i gang og så få dem med op.
Fuck!
Fuck.
Hold dig tæt til mig. Herfra kan de ikke se os.
Okay.
Hvor langt ned er der?
En 10-12 meter måske.
Vi risikerer sgu at brække benene.
Af sted. -Dale, jeg er højdeskræk.
Det skal nok gå.
Gør det bare, ikke? Jeg går tilbage, men smut du.
For fanden, mand. Slap nu af. -Slip mig. Jeg kan sgu ikke.
Du kan ikke gå tilbage, for så ved de, at jeg er væk.
Ja, men... -Ja, makker, du går først.
Fuck.
I det øjeblik ventede jeg på skuddet fra riflen.
Jeg turde ikke tænke, at jeg var fri.
Har panserne været her? -Nej.
Hvor var du, inden du kom hertil? -Ingen steder.
Ikke hos din mor?
Det er det første sted, de venter.
Jeg var den næste, du tænkte på. Hvorfor?
Det ved jeg ikke.
Jeg tænkte ikke så meget over det. Jeg stak bare af.
Længere rakte min plan ikke.
Du har nok venner, der kan være dig til større hjælp i din nuværende situation.
Rent praktisk for en undvegen indsat.
Du er ikke længere min studerende, Dale. Jeg hjælper ikke straffefanger på flugt.
Jeg blev nødt til at flygte.
De ville slå mig ihjel. Jeg havde intet valg.
Man har altid et valg.
Det er let at sige.
Jeg kan ikke læse videre. Jeg bliver aldrig ambulanceredder.
Der er ikke meget tilbage.
Jeg var så stolt af at komme videre fra min baggrund...
...og af, hvor stolt min mor var.
Stolt af, hvad De så i mig.
Og se mig nu.
Jeg er en fiasko som studerende og som søn...
...og som kriminel og misbruger.
Du er bedre end alt det.
Nej.
Jeg ved godt, hvad jeg gjorde.
Hvad jeg skal bøde for.
Det ville ikke rette op på noget at dø i fængslet.
Du er ikke undsluppet noget, medmindre du kommer videre til noget andet, så...
...hvad vil du gerne være?
Jeg vil være den mand, jeg skulle være inden alt det her.
Det kan du ikke blive. Ikke her. Ikke længere.
Så må jeg rejse væk.
Hvorfor?
Fordi jeg ved, hvem du egentlig er.
Og jeg tror, du kom herhen for at blive mindet om det.
Slut med skydevåben, Dale.
Slut med røverier og heroin.
Du skal ikke gøre mig til grin.
BOMBAY INDIEN
Mine damer og herrer, velkommen til Bombay.
Når der åbnes til bagagehylderne...
Fortsæt. -...så pas venligst på.
Det første, jeg bed mærke i, var lugten.
I mit første øjeblik i Bombay genkendte jeg den ikke.
Men det gør jeg nu. Det var lugten af håb.
Næste. -Mine damer og herrer,
velkommen til Bombays internationale lufthavn...
Men da jeg stod der med en anden mands navn og forfalskede pas,
føltes håb og frygt temmelig ens.
NEWZEALANDSK STATSBORGER
Godmorgen, hr.
Jeg er Bombays bedste guide.
Jeg ved alt, hvad der er værd at vide om min gyldne by.
Har De brug for hjælp? Jeg kan vise Dem alt.
Lad mig hjælpe Dem, hr. -Tak, men nej tak.
Javel, hr.
Men tilgiv mig, hr. Det var da kun et nej for nu, ikke?
Her i mit Indien er et nej for nu ikke et rigtigt nej.
Hvad er så et rigtigt nej?
Kun efter at have sagt nej tre gange er det et rigtigt nej.
Lad mig vise Dem et billigt, rent hotel. Bagefter kan De vælge, hvad De vil betale.
Og hvis jeg ikke vil betale noget? -Så er det jo Deres valg, hr.
Men jeg tror ikke, De vælger det. Jeg er jo Bombays bedste guide.
I hvert fald den mest irriterende.
Ja, hr. Det er der bred enighed om. De kender mig for godt.
Vil De se vores varer? -Nej.
Hr. Jeg hedder Prabhu.
Lindsay.
Lin-see. -Lindsay.
Lin-see. Med forlov, hr.,
så... er det ikke et godt navn.
Nej tak. -Nej?
Det er for langt og for svært at udtale for indere.
Okay. -Hellere et kort navn.
Det... -"Lin" er bedre.
Helt i orden. -Må jeg godt kalde Dem Lin?
Lin er fint. -Godt. Det har også en heldig betydning.
Hvad? -"Stor penis."
Stor penis?
Ikke ordret, men det lyder som ling, og dét betyder "kæmpestor penis."
Pas på. -Nej, det siger jeg Dem.
Det er et stærkt navn. Det bringer held.
Alle vil elske det navn, når de hører det. Vent og se.
Okay. Du vinder.
Vis mig et hotel.
Følg med, hr.
Kan De lide det?
Jeg kan lide det.
Hvor kommer De fra?
New Zealand.
Så du har læst filosofi?
Hvordan synes du selv, det går?
Er vi her for at tale om filosofi?
Tror du, at du er for listig til mig, Dale?
Jeg er jo bare en dum politimand.
Men mange års erfaring har givet mig en filosofi,
der bygger på empirisk forskning.
Ligesom det bliver dag efter nat, giver enhver mand også efter for sin natur.
Selv en kvik knægt som dig.
Tror du, din mor er stolt?
Jeg så, hvordan hun sad i retssalen og bebrejdede sig selv.
Du har knust hendes hjerte. -Du skal ikke tale om hende.
Ved du, hvorfor du er værre end alle de andre udskud herinde?
Fordi du havde chancen for at blive noget andet.
Hun knoklede for at give dig en masse fordele, og alligevel er du endt her.
Og en god mand er død.
Hvem dræbte betjent Floris?
Giv mig navnet.
Kom nu, makker.
Jeg kan ikke huske det.
Det kommer du til.
Vågn op, Linbaba! Der er så meget, jeg skal vise Dem.
Jeg tager 100 rupee om dagen.
For det viser jeg Dem alt. Turisten betaler for taxierne.
Skal vi køre en omvej med den hvide moderknepper?
Også for chai.
Det betaler jeg?
Hvor længe har den moderknepper været i byen?
Hvad betyder "maderchod"? -"Moderknepper."
Glimrende skældsord, Linbaba. Alle bruger det.
Også "bhenchod". Søsterknepper. -Søsterknepper?
For fanden!
Er han bindegal?
Og hvis vi skal have frokost...
Hvor meget flår du den hvide moderknepper for?
Hvem kalder du "moderknepper"?
Jeg var eftersøgt, og der var en stor dusør på mig.
På flugt uden hverken hjem eller hjemland.
Men indtil videre var jeg fri.
Hver eneste dag på flugt er hele ens liv. Der er håb og spænding i alt det nye.
Jeg mangler ikke stof.
Jeg kommer igen i morgen. I morgen, i morgen.
Du kommer igen. -Tak.
Pas på!
Du var heldig, jeg var her.
Måske er du min skytsengel.
Nej, det er jeg absolut ikke. Det er jeg alt for djævelsk til.
Hvor djævelsk egentlig? -Karla! Kom nu.
Hvis du kommer på Reynaldo's, kan det være, du finder ud af det.
Karla!
Hvem var det? -Har du fået en ny ven?
Så fandt du det. Jeg hedder Karla Saaranen.
Lindsay Ford. Folk kalder mig Lin.
Gør de det?
Ja, jeg ved godt det der med "stor penis."
Bare "penis," ikke "stor."
Det betyder bare en helt almindelig, gennemsnitlig...
Okay.
Tag dig i agt for hendes gåder og forførelseskunst, unge mand.
Didier Levy. -Lindsay Ford.
Skulle du til at gå? -Jeg er lige kommet.
Hvorfor i alverden står vi så op?
Kom. Gør os selskab.
Om nødvendigt kan man spise stående.
Nogle kan elske stående, men man kan umuligt drikke stående.
Det er barbarisk adfærd.
Som et dyr ved vandhullet.
Whisky...
Det samme.
Reynaldo's var et uofficielt fristed,
som det lokale politi omhyggeligt ignorerede.
Didier var stamgæst.
Han satte købere og sælgere i forbindelse med hinanden mod kommission.
Men der var strenge regler for alle handler på stedet.
Der blev åbent forhandlet om stoffer og smuglervarer ved bordene,
men aftalerne kunne kun fuldbyrdes på fortovet udenfor.
Ludere, pushere, spillefugle og gangstere.
Mænd, der kunne slå hinanden ihjel, og de vidste det godt.
Men på Reynaldo's var der aldrig blodsudgydelser.
Han er en farlig mand, ham Rafiq.
Han drev sortbørshandel med bøger.
Bøger? -Pas.
Rafiq er bitter over at have mistet sin boghandel.
Folk blev slået ihjel.
Hvad med ham der? -Sejrherren.
Abdullah Taheri.
Han arbejder for Abdel Khader Khan, en af byens store forbryderkonger.
Didier, du taler for meget.
Forventer De at komme alvorligt til skade her i Bombay,
hvad, Linbaba?
Gammel vane. Jeg var redder derhjemme.
Redder? -Jeg kørte ambulance.
Vi skal hellere lade, som om De er læge. Det kan vi tjene en formue på.
Jeg kan skaffe patienter mod en lille kommission.
Vi bør slet ikke nævne det.
Meget seje solbriller. Som Amitabh i Trishul.
Lad være med det.
Fed stil, boss.
Vil du bytte?
For at være helt ærlig er de her billige og ikke særlig gode.
Vil du have dem eller ej?
Hvorfor gør De det?
Fordi du er min kammerat.
Hvad? -Jeg gik barfodet herhen,
fordi en fyr kom i mine sko.
Han virkede normal, men da jeg kom ud fra badeværelset, stod han med pikken i hånden
og sprøjtede ned i mine sko.
Åh nej. -Føj, Lisa.
Jeg elskede de sko. Nu ryger de ud. -Din stakkel.
Lisa var Karlas gamle ven.
Hun formåede at være trist og pokkers sexet på samme tid.
Tosser elsker mig. -Nej, de betaler for at elske med dig.
Har jeg bedt dig om at rende mig? -Nej, men jeg tilgiver dig forglemmelsen.
Mellem os to, Lisa, min snut, så er den slags altid underforstået.
Du skulle lade dig interviewe, Lisa. Anonymt naturligvis.
Ja. -Folk vil fascineres af din historie.
Fascineres af manden, der kom i hendes sko?
Ja. -Hvem vil læse den slags, Kavvie?
Vikram Khanna var stuntman i Bollywood.
Hans søster Kavita var journalist.
Hun var begavet og ambitiøs og ivrig efter at markere sig.
Hvad har fået dig til Bombay, Lin?
Afslør intet, Lin. I Bombay har alle ret til hemmeligheder,
og det driver Kavvie til vanvid.
Arre, det er rigtigt nok.
Maurizio.
Hvor Lisa end var, var hendes alfonser, Maurizio og Modena,
aldrig langt væk. -Det er Lin. Han er fra New Zealand.
Lin, Maurizio og Modena.
Lin.
Det betyder "pik" på hindi, ikke?
Han ligner også et pikhoved.
Det, man siger, er man selv.
Min bedstemor kom fra Padova.
Wow!
Er der andre sprog, vi bør kende til, så vi undgår flere pinligheder?
Jeg er blevet ret god til at bande på marathi og hindi.
Jeg kan endda tale flydende amerikansk, når det er påkrævet.
Det er ret godt. Lad os høre mere.
"Jeg beder dig ikke om at tilgive mig.
Jeg vil aldrig kunne forstå eller tilgive mig selv.
Bliver jeg ramt af en kugle, vil jeg grine af min egen tåbelighed.
Men én ting ved jeg. Det er, at jeg elsker dig, Scarlett."
Wow.
Arre, kan du lave Clint Eastwood?
"Du må spørge dig selv: 'Føler jeg mig heldig?'
Gør du, snothvalp?"
Hvad er... -Det er Dirty Harry.
Er det en western? -Kender du ikke Dirty Harry?
Kender du ikke Dirty Harry?
Er det Clint? Jeg ser kun westerns.
Du burde være skuespiller, Lin. Lad os gå ud og spise sammen en dag.
Så kan du tale amerikansk til mig hele aftenen.
Farvel.
Ciao, Maurizio. -Ciao.
Lækkert. Ciao, Maurizio. -Farvel.
Han er ret vred. -Han er meget...
Han så ikke glad ud. -Du gjorde ham vist til grin.
De første uger så jeg, hvordan alle de søgende kom og forsvandt igen
ud i det "ægte Indien"
i jagten på indsigt og ensomhed og selvfordybelse.
Men det havde jeg været igennem ved tvang.
I stedet føltes Bombay forfriskende fri. Et sted, hvor alle kunne starte forfra.
Det tog jeg imod af hele mit hjerte.
Tag ud af Bombay, Lin.
Slår man "Jordens røvhul" op i ordbogen, er der et billede af det her sted.
Tag til Varanasi eller Rajasthan.
Jeg ved ikke. Jeg kan godt lide at være her.
Måske tilbyder Bombay Lin noget, han ikke finder andre steder.
N'est-ce pas?
Vil du give Karla den her?
Sig til hende, hun ikke skal være bekymret. Jeg er en stor pige.
Ciao, Didier. Lin. -Maurizio.
Andiamo. Vi må ikke lade madame Zhou vente.
Hvad gik det ud på?
Hvad angår mad, er jeg franskmand. Hvad angår kærlighed, er jeg italiener.
Men hvad angår forretninger, er jeg schweizer.
Helt og aldeles neutral. Især angående andres forretninger.
Jeg vil råde dig til det samme.
Nu må du have mig undskyldt.
Jeg kan se en mand, der kan have stor betydning for min lykke.
Bonne chance, Lin.
Sagde jeg noget forkert? -Nej, han skal bare ordne forretninger.
Det ser ud til, at dit møde gik godt. -Ja, faktisk rigtig godt.
Lisa er lige gået. Hun gav mig noget til dig.
Går du med?
Jeg kan godt lide, at du ikke spørger, hvad det er til.
Det rager ikke mig. -Men alligevel er du her. Hvorfor?
Lisa bad mig om det. Jeg kan godt lide hende.
Lisa ville købe sig fattig i stoffer, hvis jeg lod hende gøre det.
Jeg siger til hende, at hun skal sørge for at spare op.
Jeg passer på hendes penge.
"Rend mig-penge." -Lige præcis. Hun får dem aldrig brugt.
Ud over heroinen kan Lisa ikke undvære følelsen af at blive passet på.
Selv hvis det er af mænd som Maurizio, der får hende på afveje.
Måske overrasker hun dig.
Jeg tvivler. Hun er den, hun er.
Tror du ikke, folk kan ændre sig?
De skal selv ville det.
Jeg mener, at livet er som en overfyldt redningsbåd.
Måske må man opgive sin stolthed for at holde sig oppe.
Måske også sin selvrespekt og uafhængighed.
Og så begynder man at skubbe andre ud.
Venner og bekendte. Og det er stadig ikke nok.
Båden synker stadig, og man er på vej ned med den.
Det er Lisa. Hun kommer aldrig ud af den båd.
Du er god til at lytte.
Det er farligt, for det er svært at modstå at blive lyttet til...
For alvor at blive lyttet til.
Det er en sjældenhed. Så føler man sig som noget særligt.
Nu overdriver du det med at være god til at lytte.
Hvad laver du her i Bombay?
En overgang arbejdede jeg som oversætter...
...for forretningsforbindelser fra Vesten og her i Bombay.
Jeg indså, at når handler blev gennemført på grund af mig, kunne jeg klare dem selv.
Bombay er under hastig forandring. Man kan tjene gode penge her.
Er det penge, du er ude efter?
Jeg er ude efter at bestemme over min egen skæbne.
Penge giver den frihed.
Har jeg skuffet dig, Lin?
Nej, slet ikke.
Frihed er det eneste, man kan håbe på, uanset hvordan man opnår den.
Hvordan ser din frihed ud?
At være i stand til at vælge, hvor man vil være, hvad man vil lave...
...og sammen med hvem.
Så er jeg beæret.
Her bor jeg.
Jeg er ked af, at det blev så sent for dig. Tag en taxi. Jeg betaler.
Jeg går. Det er en god måde at lære byen at kende på.
Er du sikker?
Så tak for dem her, og fordi du fulgtes med mig.
Det nød jeg.
Ja, også mig.
Fuck.
Stop! Lige på stedet!
Kom her. -Hej!
Hvor skal du hen?
Ingen steder. Jeg er bare turist. Jeg er faret lidt vild.
Det er efter spærretid.
Er der spærretid?
Vis os dine papirer.
Fremvis dit pas.
Det er meget slemt ikke at overholde spærretiden.
Jeg synes, du skal i fængsel. -Vil du gerne i fængsel, gora?
Nej.
Jeg tror slet ikke, at du vil i fængsel, mr...
Hør her. Jeg forlader Bombay.
Jeg må se at komme videre.
Hvorhen?
Det ved jeg ikke. Goa måske? Varanasi?
Hvornår? -I morgen. Det er vores sidste dag.
Ja, ja. De steder, som alle goras tager til, vil du næppe bryde dig om.
Jeg kan ikke blive her for evigt. -Nej.
Men så tag til en rigtig indisk landsby, na?
Lyt nu til mig. -Jeg lytter.
Hvis du har lyst, kan jeg finde tid i mit program og tage dig med til min landsby.
Det har jeg aldrig tilbudt en gora før, men du er min ven.
Hvor langt er der?
En togtur og to busture. Der er smukt.
Du tager med, na?
Det vil være mig en ære.
Og jeg tager kun samme pris som i Bombay, ikke?
Hundrede rupee om dagen.
Jeg betaler vel for togbilletterne?
Sikke et gavmildt tilbud, Lin. Det siger jeg ja til.
Hvem er det? -Karla.
Er det vaskedag?
Ja.
Jeg forlader byen.
Ville du sige farvel?
Ja, jeg ville kigge forbi Reynaldo's i aften.
Kom ind.
Sikke nogle ar.
Ja, jeg havde en barsk avisrute.
Hvad så?
Jeg håbede, du måske ville hjælpe mig med noget.
Okay.
Lisa er i en slem knibe.
Maurizio overtalte hende til at arbejde på et bordel, der hedder Paladset.
Det er ikke et godt sted. Alle lyster tilfredsstilles der.
Madame Zhou, der driver stedet, er temmelig skræmmende.
Hvad med Maurizio?
Maurizio vil skide på alle andre end sig selv.
Parker skulle gå med mig og kræve, at Lisa som amerikansk statsborger fik lov at gå.
USA'S UDENRIGSMINISTERIUM
Zhou er magtfuld, men hun lægger sig ikke ud med ambassaden.
Det lyder som en god plan.
Det var det også, indtil Parker forlod byen.
Jeg kan ikke udholde tanken om, at Lisa holdes fanget der.
Så kom jeg til at tænke på dig og dine accenter fra forleden.
Lisa sagde, du var dygtig.
Så jeg skulle udgive mig for at være ham? -Ja.
Hør lige, Karla. Beklager, men... det kan jeg ikke.
Du kan godt.
Du er ikke bare en tilfældig turist, Lin.
Så stod jeg ikke her nu.
Måske er det derfor, jeg må lade være.
Alle her flygter fra noget. -Ja, og jeg har tænkt mig at fortsætte.
Det hjælper ikke. Tro mig. Man kan flygte fra alt andet end sig selv.
Du ved ikke noget om mig.
Men jeg troede, der var noget, der var værd at vide. Jeg tog åbenbart fejl.
Før eller siden skal du nok sige det, så lad os nu få det klaret, ikke?
Hvem trykkede på aftrækkeren?
Jeg er ikke en køter.
Jeg tager straffen for min handling.
Nej, sådan fungerer det kraftedeme ikke.
Din samvittighed bliver ikke ren. Straf er straf. Smerte er smerte.
Fuck!
Det her er ikke vejen til noget bedre, knægt.
Du får bare som fortjent. Typer som dig får ingen frelse.
Banker du aldrig nogensinde på?
Vi henter vores togbilletter til i morgen nu. Så bliver der intet bøvl til sidst.
Vi skal også have købt gaver til alle i min landsby.
Alle?
Hjælp mig!
Ring efter en ambulance!
Jeg henter hjælp.
Det angår ikke os, Lin. Lad os komme ud.
Vær sød at hjælpe mig. -Lad mig se.
Hvornår fixede han sidst? -Han dør! Det ved jeg ikke.
Gør plads. -Ring til politiet.
Lin, det er ikke vores problem. Det ender galt.
Hvornår fixede han? -Vi bør ikke involvere os!
Lin, kom nu! -En time siden? Jeg er i tvivl.
Lin, politiet er på vej!
Vi må væk! De anholder os alle sammen! -Jeg beder dig!
Chalo! Ned ad trappen. -Du må ikke gå! Han er død!
Nej! Kom tilbage!
Jeg kunne have reddet ham.
Jeg har behandlet overdoser før.
Hvor kører I ham hen?
Jeg ved nu ikke helt, Linbaba. Han så ret død ud.
Jeg kunne sgu da have prøvet.
Det har intet med mig at gøre.
Det er bedre at blande sig udenom.
Du følger med os. -Jeg vil ikke følge med.
Hvad er pointen, Prabhu...
...med at være her, hvis jeg bare er bange?
Hvad er du bange for, Lin?
Jeg må gøre noget.
Vi skal af sted i morgen tidlig, Lin.
Hent togbilletterne. Jeg er tilbage i morgen. Vi tager af sted som planlagt.
Lige nu skal jeg noget.
Hvem er det? -Det er mig, Lin.
Jeg gør det. -Hvad?
Lisa.
Hvis det kan blive i aften, gør jeg det. Uanset hvad forlader jeg Bombay i morgen.
Hvad har ændret sig?
Jeg må finde noget at jagte i stedet for at flygte fra noget andet.
Kom her.
Vælg noget elegant.
Du har godt nok meget herretøj.
De seneste to fyre, der boede her, rejste pludseligt.
Uden at tage deres ting med? -En af dem brød loven. Han fik travlt.
Nu skal du få fred.
Det klæder dig.
Hvad med den anden fyr, der boede her?
Han døde.
Hvis er det her sæt? Forbryderen eller afdøde?
Ahmed skulle begraves i det, men vi valgte noget andet.
For helvede, Karla.
Sig ikke, at du er overtroisk. En mand som dig?
Hvad skal det sige? En mand som mig?
Det ved jeg ikke. Er det ikke hele pointen?
Hvem er din chef?
Politisk ambassaderåd Arlen Hayes.
Din hjemby? -Lincoln, Nebraska.
Viceambassadøren?
Donald... Donald Gable.
Rygtet vil vide, at Zhou tidligere var en KGB-agents elskerinde.
Men folk siger mange mærkelige ting om hende.
Når det kommer til stykket, er hun begavet, hævngerrig og farlig.
Lisa ville ikke være den første pige, der er forsvundet fra Paladset.
Hvorfra ved du så meget om hende?
Jeg får løn for at få handler i hus. Nogle af dem indgås her.
For helvede.
Ram ram, miss Karla.
Padma.
Må jeg bede om Deres visitkort?
Mr. Parker. Karla kender vejen.
Klar?
Er det din amerikaner?
Gilbert Parker fra den amerikanske ambassade.
Det er ikke et officielt besøg. I hvert fald ikke denne gang.
Du er her som en tjeneste? -Ja.
For Dem. -Det tror jeg næppe.
Er De forelsket, mr. Parker?
Hvad? -De er vist forelsket i vores Karla.
Er det sådan, hun fik Dem til at være stikirenddreng for hende?
Jeg er her, fordi jeg har hørt at en amerikansk statsborger holdes fanget her.
Tro ikke, at Karla nogensinde vil gengælde Deres kærlighed.
Det fortæller jeg Dem, mr. Parker, for at gøre Dem en tjeneste.
Det er hermed noteret. Hvor er så Lisa Carter?
Lisa er der, hvor hun gerne vil være.
I så fald kan De hente hende, så hun selv kan sige det.
Det kan De godt glemme.
Lad os gå. Det her er spild af tid.
Karla.
Det er mig, De har et udestående med, ikke hende.
De hverken taler eller ser ud som en diplomat.
Nej. Nej, jeg arbejder med ambassaden som base.
Ingen har sagt, at jeg er diplomat.
Min afdeling går gerne lidt mere direkte til værks.
Parker.
Så nu bør De hente Lisa Carter.
Hvis De tager pis på mig et øjeblik mere, lader jeg mine agenter slå lejr udenfor,
hvor de kan fotografere alle, der kommer og går.
Og jeg vil understrege over for myndighederne her i Bombay,
at Paladset og USA's regering nu er i krig.
Det er en bidsk hund, du har med i snor, Karla.
Handler det her om Ahmed og Christina?
Uanset hvad du gør, kan det ikke ændre på, at de er væk.
Hvis jeg går herfra alene, er skaden allerede sket.
Godt.
Jeg går med til Deres betingelser, mr. Parker.
De kan tage Lisa med.
Jeg spekulerer bare på, om Karla mon overholder sin del af aftalen.
Lader hun mig virkelig gå?
Mr. Parker her og madame Zhou har indgået en aftale.
Så må jeg hellere sige tak til mr. Parker.
Lad os skride, inden hun ombestemmer sig.
Hvad fanden tænkte du på, da du gik i flæsket på hende?
Du ville jo have hende ud. Jeg kunne ikke efterlade hende.
Jeg trænger til et fix, Karla.
Zhou gav mig ikke noget, før jeg sagde, jeg ville blive der.
Men jeg vidste du kom, når du fik min besked.
Kom her.
Jeg er klar.
Jeg holder op. Jeg skal bare lige trappe ud.
Lisa. Giv mig navnet.
Giv mig navnet.
Rujul.
Den mand, jeg så, var Rujul Aadekar.
Det skal nok gå.
Vent!
Lin, stop! Hold nu op!
Kom nu.
Så du kan fortælle flere løgnehistorier om din og madame Zhous fortid?
Jeg hørte hende nævne den døde fyr, Ahmed.
Ham, hvis tøj jeg havde på.
Jeg ville ikke hjælpe en misbruger. -Der er mere, hvis du vil have.
Fuck dig.
Jeg hørte godt, hvad Lisa sagde.
Du fik hende ud, så hun kunne give dig et navn.
Det var ikke for at redde hende.
Gad vide, hvad du skjuler, siden det var så vigtigt at lege helt.
Så du lukkede bare en masse lort ud, fordi du vidste, jeg ville æde det?
Vi har alle hemmeligheder, Lin.
Jeg vil ikke kende dine, for jeg fortæller dig ikke mine.
Men du har ret. Jeg havde mine egne årsager til at få Lisa ud.
Det piller dog ikke ved din gode gerning.
Det må du ikke tro.
Jeg håber, du finder det, du søger.
Fuck!
Politiet! Løb!
Jeg havde det, som om jeg var blevet smidt ud på dybt, mørkt vand.
Alting eksploderede rundt om mig.
På det tidspunkt vidste jeg ikke, hvor vidtrækkende følger den aften fik...
Jeg er Bombays bedste guide. Jeg ved alt, der er værd at vide...
...og hvordan den skulle påvirke både venner og fjender...
...og ændre alles liv for altid.
BASERET PÅ ROMANEN SHANTARAM AF GREGORY DAVID ROBERTS
Tekster af: Eskil Hein